ढेंकानाल
ढेंकानाल भारत के ओड़िशा राज्य के ढेंकानाल ज़िले में स्थित एक नगर है। यह उस ज़िले का मुख्यालय भी है। पहले यह ओड़िशा राज्य का करद राज्य था। देशी राज्यकाल में भी ढेंकनाल राज्य का प्रधान केंद्र था और नरेश यहीं रहते थे। ब्राह्मणी नदी पश्चिम से पूर्व की ओर बहती है। इस नदी की घाटी उपजाऊ है तथा नदी नौगम्य है। यहाँ लोह खनिज पर्याप्त है, किंतु उत्खनन कम होता है। यहाँ इमारती लकड़ी, चावल और तिलहन का व्यापार होता है।